Aplicația de fitness cu care deplasările foarte confidențiale ale liderilor lumii pot fi urmărite online, cu câteva clickuri
Șefi de stat, printre cei mai importanți ai planetei, sunt puși în pericol de agenții lor de pază. Și asta din cauza unei aplicații de fitness. O investigație a ziarului francez Le Monde a descoperit că mișcările, de altfel extrem de confidențiale ale președintelui american Joe Biden, ale prezidențiabililor Donald Trump și Kamala Harris în alegerile din SUA și ale altor lideri mondiali pot fi ușor urmărite online prin intermediul unei aplicații de fitness pe care o folosesc gărzile lor de corp. Este vorba despre Strava.